Document ID: 32008R0912

ΚΑΝΟΝΙΣΜΌΣ (ΕΚ) αριθ. 912/2008 ΤΗΣ ΕΠΙΤΡΟΠΉΣ
της 18ης Σεπτεμβρίου 2008
για τον καθορισμό του συντελεστή κατανομής ο οποίος πρέπει να εφαρμόζεται στις αιτήσεις πιστοποιητικών εισαγωγής που υποβάλλονται στο πλαίσιο της δασμολογικής ποσόστωσης εισαγωγής που ανοίχθηκε με τον κανονισμό (ΕΚ) αριθ. 964/2007 για το ρύζι καταγωγής των λιγότερο αναπτυγμένων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 964/2007 της Επιτροπής (3) ανοίχθηκε για την περίοδο εμπορίας 2008/2009 ετήσια δασμολογική ποσόστωση εισαγωγής 6 694 τόνων ρυζιού του κωδικού ΣΟ 1006 εκφραζόμενη σε ισοδύναμο αποφλοιωμένου ρυζιού και καταγωγής των λιγότερο αναπτυγμένων χωρών (αύξων αριθμός 09.4178).
(2)
Από την κοινοποίηση που διαβιβάστηκε σύμφωνα με το άρθρο 4 στοιχείο α) του κανονισμού (ΕΚ) αριθ. 964/2007, προκύπτει ότι οι αιτήσεις που υποβλήθηκαν κατά το πρώτο επταήμερο του Σεπτεμβρίου 2008, σύμφωνα με το άρθρο 2 παράγραφος 4 του εν λόγω κανονισμού αφορούν ποσότητες μεγαλύτερες από τις διαθέσιμες Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν πιστοποιητικά εισαγωγής με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τις αιτήσεις πιστοποιητικών εισαγωγής ρυζιού καταγωγής των λιγότερο αναπτυγμένων χωρών, που αναφέρονται στο παράρτημα I του κανονισμού (ΕΚ) αριθ. 980/2005 του Συμβουλίου (4), στο πλαίσιο της ποσόστωσης για την περίοδο εμπορίας 2008/2009 που αναφέρεται στον κανονισμό (ΕΚ) αριθ. 964/2007, οι οποίες υποβλήθηκαν κατά το πρώτο επταήμερο του Σεπτεμβρίου 2008 εκδίδονται πιστοποιητικά για τις αιτούμενες ποσότητες στις οποίες εφαρμόζεται συντελεστής κατανομής 70,583119 %.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Σεπτεμβρίου 2008.

Labels: 3
17
19